Source: https://bihorstiri.ro/baschet-debut-cu-victorie-in-noua-editie-a-ligii-nationale-pentru-csm-csu-oradea/
Timestamp: 2019-05-27 11:17:21+00:00

Document:
BihorStiri.ro Baschet: Debut cu victorie în noua ediție a Ligii Naționale pentru CSM CSU Oradea - BihorStiri.ro
Baschet: Debut cu victorie în noua ediție a Ligii Naționale pentru CSM CSU Oradea
oct. 09, 2018 Daniel Ardelean Actualitate, Sport 0 718 vizualizari
Baschetbaliștii de la CSM CSU Oradea au obținut luni seara și prima victorie din noul sezon împotriva CSO Timisoara.
Meciul, care a fost controlat în mare parte de bihoreni, a fost adjudecat de CSM CSU la o diferență de 11 puncte, cu 76-65, după ce echipa timișoreană și-a adjudecat doar primul sfert, la două puncte, cu 19-17. Apoi, în sfertul secund, orădenii s-au dezlănțuit și au marcat 24 de puncte, încasând numai 14. Astfel, la jumătatea disputei, elevii antrenorului Cristian Achim conduceau cu 41-33.
Jocul din apărare foarte bun al bihorenilor a continuat și-n jumătatea secundă a partidei, iar până la ultima pauză, campionii s-au mai distanțat pe tabelă, cu 3 puncte, scor 58-47.
Deși în ultimele zece minute, echipa timișoreană a încercat o cursă de urmărire, recuperând din handicap și apropiindu-se la 4 puncte, scor 60-56, „roș-albaștrii” au gestionat bine finalul partidei, revenind din nou la o diferență confortabilă pe tabelă. Jocul s-a încheiat cu victoria la 11 puncte, scor 76-65 pentru CM CSU, care și-a mai refăcut moralul, după înfrângerile din Basketball Champions League.
„Sunt fericit pentru că am câștigat. Aveam mare nevoie de acest rezultat, deoarece în caz contrar s-ar fi strâns câteva rezultate negative în succesiune ceea ce era greu de suportat la start de sezon. În al doilea rând trebuie să remarc faptul că echipa a fost extrem de motivată, iar băieții au dorit să-și arate valoarea. Consider că diferența s-a făcut în nivelul nostru de apărare. Opinez că am avut un nivel foarte bun în defensivă și sunt foarte mulțumit de acest lucru pentru toate cele 40 minute de joc”, a precizat, după partidă antrenorul gazdelor, Criastian Achim.
Principalul marcator al CSM CSU Oradea a fost în această dispută Vaidas Kariniauskas, autor a 14 puncte. L-a urmat Kristopher Richard, cu 12 puncte.
De la oaspeți, Sherwood Terrell Brown a fost cel mai eficace, cu 20 de puncte înscrise.
În runda a doua, orădeni vor juca pe terenul Stelei, sâmbătă, 13 octombrie.
baschet, csm oradea, cso timisoara, victorie
Accident grav cu 4 morți la o trecere peste calea ferată Ioan Mang: Băile Felix și orădenii beneficiari direcți ai OUG adoptată joi

References: CSM 
 CSM 
 CSM 
 CSM 
 CSM 
 csm